Roberto Cravero

Roberto Cravero (La Venerìa, 3 ëd gené dël 1964) a l'é stàit un fotbaleur piemontèis chërsù ant ël Turin FC, anté che a l'ha giugà soa prima partìa an Serie A al 16 ëd magg dël 1982, a 18 ani.
N'ann dòp e për doe stagion a l'ha giugà al Cesena për fesse dl'esperiensa. Tornà al Tòr dël 1985, a l'é dventà titolar da la stagion 1986-87 e për ses ani a l'é stàit sempre titolar, an ëdventand ëdcò capitani ëd la squadra.

Con la maja granata a l'ha vivù ëd moment nèir coma la degradassion an Serie B dël 1989, ma 'dcò ëd moment fiamengh coma 'l ters pòst ant ël campionà e la final ëd la Copa UEFA përdùa contra l'Ajax olandèis. Passà a la Lassio dël 1992, a l'é staje tre ani anans ëd finì torna al Turin FC dël 1995 an chitand peui ël fótbal dël 1998.

Cravero, Roberto